El Casal Jove acull el concert del grup local Lithium
17 de desembre 2020

![](/media/enbdefat/79_lithium.jpg)  

El pròxim dissabte, 19 de desembre a les 19 hores, el jove grup musical local Lithium presenta el seu EP _La Misma Piel_. El grup de _New Metal_ tocarà en directe els temes del seu últim treball discogràfic, i també repassarà altres temes del seu repertori. 

Cal recordar que Lithium són els guanyadors de l’edició 2020 del certamen Morvedre Rock, coorganitzat per l’Associació Klavija i l’Ajuntament de Sagunt a través del departament de Joventut. 

El disc està disponible en format físic i també es pot escoltar a les plataformes digitals, com _Spotify_, _iTunes_ o _Amazon_ _Music_. Este disc es va produir i gravar durant l’any 2019 amb el seu equip al local d'assaig que tenien cedit al Casal Jove. El disc conté 6 pistes i no té una temàtica única, cada cançó parla d’un tema sense un nexe d’unió aparent. 

Este esdeveniment servirà, a més, per anunciar un parèntesi en la trajectòria de Lithium, que aparcarà temporalment la seua activitat per donar-se un respir. Per esta qüestió, és un concert molt especial per a la banda local.​

  

![](/media/4hth4l3b/79_lithium-casal.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/el-casal-jove-acull-el-concert-del-grup-local-lithium/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-acull-el-concert-del-grup-local-lithium/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-acull-el-concert-del-grup-local-lithium/ "Linked In")
*   [](mailto:?body=https://aytosagunto.es/va/actualitat/el-casal-jove-acull-el-concert-del-grup-local-lithium/)